
CHAUFFEUR DI 30 AÑA 

CU ACCIDENTE FATAL 

D 
iahuebs Corte a declara Stephen Wilson, cu a cau- 
sa un accidente fatal dia 2 di october aña pasa liber di 
acusacion number 3, cu ta bisa cu el a maneha y causa un 
accidente pa motibo cu e tabata bou influencia di alcohol. 
Den e accidente aki tres persona a perde nan bida, dos ru- 
man muhe y yiu di un di nan. Si Corte a haya Wilson culpa- 
bel di ta responsabel pa e accidente fatal y a conden’e na 4 
aña di prizon. 


E acusacion en cuestion ta bisa cu riba e fecha menciona 
el a maneha un auto, mientras cu e tabata asina bou influ- 
encia di alcohol, mientras cu e tabata sa cu esaki por afecta 
su forma di maneha. Pa esaki e lo no mester a sinta tras di 
stuur. Corte den su sentencia ta bisa pa yega na un condena 
a base di e acusacion ey, mester proba cu e chauffeur tabata 
asina riba e limite permiti pa ley y pa cual motibo e no por 
maneha un auto debidamente. 


Corte ta bisa cu e prome test di rosea of sanger mester 
demostra cu e tabata riba e limite legal. Of mester a constata 
via di su actitud cu e no tabata por a maneha door cu e tin 
caracteristicanan di un persona burachi. 
E acusado a declara cu entre mey anochi y 3’or di marduga 
di 2 di october, el a bebe 4 pa 5 glas di Hennessy cu coke. Di 
e dossier no por a saca afo cu el a bebe mas cu esey. A base 
di declaracion di testigonan, Corte ta saca afo cu shete ora 
despues di a bebe alcohol pa ultimo biaha, el a sinta tras di 
stuur. 
A base di e cantidad di alcohol bebi y e tempo cu a trans- 
curi, no por conclui automaticamente cu na momento cu el a 
stuur pa bay trabou e tabata bou influencia di alcohol ainda 
pa cual e no por a stuur. 
E test haci na e sitio di e accidente a mustra cu el a surpasa e 
limite legal di 220 microgram di alcohol pa liter. E sospechoso 
durante tratamento di e caso a declara cu prome cu el a 
subi su auto, el a spula su boca cu Listerine, cual ta contene 
alcohol. Esaki lo por a splica e resultado ariba menciona. 


Aunke cu ta remarcabel cu e acusado a trece esaki pa prome 
biaha durante e sesion den corte, e ponencia aki no ta wordo 
rechasa den e proces-verbaal. 
Despues cu a interna e acusado den hospital, mas o menos 
tres ora despues di e test di rosea, a saca muestra di sanger 
pa un analisis. E resultado di e investigacion ey a demostra 
cu e cantidad di ethanol (alcohol den sanger a causa di 
consumo di bebida alcoholico) den e sanger di e acusado 
tabata cero (0 aunke cu esaki no ta absoluto). Poniendo tur 


cos un banda, mester Sali for di punto di bista cu e momento 
ey no tabatin asina hopi alcohol cu por bisa cu e no tabata 
apto pa maneha un auto. 


Den e dossier tampoco testigonan a menciona di un forma di 
maneha cu ta cuadra cu un persona burachi of di un persona 
cu a bebe alcohol poco prome cu e incidente. 
E solo hecho cu e sospechoso tabata envolvi den un acci- 
dente di trafico, no por conclui cu el a maneha asina bou 
influencia cu el a influencia su habilidad di stuur. 
Esey ta asina awo cu a resulta, segun e dossier, cu tin dife- 
rente otro factor a hunga un rol na momento di e accidente. 
Mirando tur esey, cu no a keda suficientemente demostra cu 
e tabata asina bou influencia cu e no por a stuur un auto, ta 
declar’e liber di acusacion no. 3. 


Tampoco por a proba cu e acusado aki a maneha di un 
forma imprudente (roekeloos). Pa proba esaki mester 
tabatin hechonan y circunstancianan señala cu door di mas 
cu un forma di comportacion cu falta di descuido cu a causa 
un peligro hopi serio, y cu e tabata consciente di esaki. Of 
mester tabata consciente di esey, cu e tabata core malo. 
Corte ta conclui cu a base di e dossier, no por constata cu 
tabatin un of mas comportacion extraordinariamente inde- 
bido cu a causa un peligro grandi. E parti di e acusacion cu 
ta bisa maneha bou velocidad halto y cansa, no ta suficiente 
pa papia di “roekeloosheid”. P’esey a declar’e liber di e parti 
aki tambe. 


Si a hay’e culpabel di maneha auto sin rijbewijs y tal respon- 
sabel pa e accidente fatal. Pakico responsabel? Esaki 
pasobra no solamente e no tabatin rijbewijs, pero a subi 
caya cu un auto cu no tabata gekeur, no tabata sigura, e 
tintnan ta asina scur cu di baina por mira, a stuur auto mien- 
tras cu e tabata cansa y a drumi apenas cuatro ora. Den e 
estado ey e no por a reacciona bon ora cu el a haya su mes 
den un situacion cu e auto a bay na banda robes, en bes di 
keda na banda drechi. Consecuencia cu el a dal frontal den 
trafico contrario unda dos ruman muhe y yiu di un di nan a 
perde nan bida. 


E hechonan ta suficiente pa dun’e un castigo di prizon basta 
pisa. Sinembargo a declar’e liber di dos acusacion pa cual 
a dicidi di bay di acuerdo cu e castigo cu fiscal a pidi, esta 
4 aña. Tambe a otorga e demanda pa daño inmaterial pidi 
door di e tata di e menor, y a fiha e suma na 4 mil florin. Pa 
mas demanda, mester cuminsa un caso civil. 


Chauffeur di 30 aña responsabel di a trece 
peligro den trafico cu accidente fatal 


Diasabra, 13 Mei 2023 
AWEMainta 
LOCAL 
3 


S 
an Nicolas ta den un situacion hopi dificil. E landspak- 
ket ta hopi cla: Twee Stedenverordening, cu ta nifica cu 
mester percura pa proyecto pa trece un balans economico 
pa San Nicolas y pariba. 


Segun Errol de Freitas, presidente di San Nicolas Business 
Association (SNBA), no sa of no ta ripara cu pabao di brug 
no tin e problemanan aki den sector hotelero. Ningun hende 
ta protesta. Hotel ta sigui bin y no tin un problema cu esaki. 


Pero esaki t’e ultimo frontera. T’e caminda cu ROPV a cay, 
segun De Freitas. Pasobra cu pa pabao parce no tin ROPV. 
Den Colony parce cu t’e unico caminda cu shoco ta biba, 
pero ningun hende no ta protesta. Djis p’e simpel echo cu ta 
pa San Nicolas, segun De Freitas. 
San Nicolas Business Association ta wordo critica como un 
gremio comercial cu durante di e pandemia, cu a tuma e 
aspecto social tambe. Cu no ta uno facil. Pasobra si check 
pabao, mayoria di e hendenan di San Nicolas ta traha pabao. 
Con economia por florece asina y tur cos ta tranca y stagna 
e economia. 


SNBA ta haciendo tur estudio y a mira e echonan. A yega 
di bisa na 2019, ora cu a yama atencion door di a trece 
cumbre, unda cu a bisa cu “The time for San Nicolas is now”. 
A keda keto y tin biaha ora cu haci desordo y papia hopi, 
e ora tur hende ta bon. Mester critica. Esey no ta berdad. 
SNBA no a scoge e rumbo ey. E miembronan di prensa tin 
biaha ta zundra p’esey. 
Errol de Freitas a indica cu e idea ta cu ‘patience is a virtue’. 
Si tin pura, bay bo so. Pero nan no kier bay nan so. Nan 
kier bay un caminda cu e pueblo, e pueblo cu realmente 
tabat’ey pa Aruba, no solamente pa San Nicolas, e refineria 
por ehempel, cu a en realidad a gana e Segunda Guera 
Mundial, awo ta pasando den su temponan dificil, caminda 
cu e tubonan ainda tin crudo aden. 
Tur hende ta grita y papia, pero ningun hende no kier tende 
for di e gremionan mes kico nan ta pensa. Hopi biaha por 
lesa den corant kico a pasa. Mientrastanto cu SNBA ta parti 
di tur esaki. 
E organisacion aki no ta existi solamente awo, e tin 50+ aña 
ta existi. 
Mester para un rato y tin cu mira kico ta importante p’e 
districto di pariba. 


De Freitas tin hopi co’i papia di e tema. Pero tin algun cos cu 
e ta haya cu ta hopi importante y ta mira e veredictonan di 
hues. 


Tin uno cu a bin habri e caha di Pandora cu por haya aspecto 
negativo no solamente pa San Nicolas, pero tambe p’e resto 
di e isla, pa via di e tussenvonnis cu nan ta bisa cu ta shut- 
down un proyecto cu ta den pleno proceso. Un proyecto cu 
a pasa door di e rapport di medio ambiente. 
No ta chupa fo’i dede di e politiconan cu tabata parti di dje. 
Esey ta un caminda cu ta bisa cu ta bon. Ora cu a cuminsa 
cu e idea pa bin cu un hotel pa pariba, ta bon pensa. Ta algo 
cu tin mester. 


Segun ley di ROPV ta bisa, e unico All Inclusive cu lo a bay 
bin ta Secrets, esey ta despues cu a cera e moratorio na 
2008. E lo ta na San Nicolas pa habri e posibilidad economico 
p’e ciudad. E unico cu a bin den existencia pa kick-off e 
economia. For di 2009 caba, esaki a wordo destina. E catali- 
sado di turismo pa San Nicolas, De Freitas a indica. 
Den e voorbereidingsbesluit di ROPV caba e ta wordo 
menciona, caminda cu prohibi mas hotel y condo, a habri un 
oportunidad pa San Nicolas. 
Tin moratorium, pero tin hopi cos ta sosodiendo. Tur hende 
ta busca negoshi pa nan mes. Pero e UN cu por haci un poco 
diferencia pa San Nicolas, si ta wordo poni den cuestion, si 
tin problema cu A of B. Tin di para un rato y puntra cu kico 
ta bezig cu ne. 


Como comunidad na San Nicolas y no un gremio comercial 
so, ta sinti e dolor. Nan ta bisa cu San Nicolas ta Ghost Town. 
Esey ta claro. Pasobra no ta haya e estimulo necesario. 
Berdad ta cu ta papiando cu gobierno y tin bon relacion 
cu nan. Mester tin relacion cu tur gobierno. Pero e simia ta 
planta, segun De Freitas. 


Secrets ta un marca mundialmente reconoci. Pero nan kier 
ta na Aruba y ta mira e posibilidad si e t’ey. Nan ta pasando 
door di tur esaki y kico pasa cu nan lanta un dia bisa cu nan 
a cansa. Ken lo responsabilisa su mes p’e daño aki, unda cu 
tur cos tabata bon studia. 
A caso e grupo cu kier tene un bista bunita pa lama? Mester 
ta serio den esaki. Ora cu a haya e tereno y cas, nada no 
tabata garantisa. 


Erol de Freitas (SNBA): 


Parce cu ta pariba di brug 
so tin problema pa bin cu hotel 

C 
u paramento di e trabaonan di Secrets Hotel, ta ilus- 
tra un forsa negativo pa San Nicolas. “Why San Nicolas. 
Why we again.” Esey t’e palabra grandi na San Nicolas. 
Esaki segun Errol de Freitas, presidente di San Nicolas 
Business Association, durante un conferencia di prensa na 
Kulture Cafe. 


Pa loke a bira pa nan un celebracion y lo papia cu e hotel 
pa San Nicolas cu lo habri na november otro aña awo tin un 
situacion atrobe cu pa nan ta totalmente no ta husto. 
Mientras tanto cu tin un situacion, actualmente tin otro hotel 
y otro construccion cu ta tumando luga pabao di brug, cu no 
ta haya ni 10% di e problemanan aki. 
Si no ta un t’e otro y tur ta bringando. Hopi biaha nan no ta 
tene cuenta cu e districto, e comunidad y e area. Ta un area 
cu ta celebrando un tereno di refineria cu otro aña lo ta 100 
aña, unda cu ta bezig ta purba di desaroya esey na algo cu 
por ta sostenibel. 
Ta papiando aki di un hotel y si mira ROPV ta specialmente a 
habri cos pa duna San Nicolas All Inclusive pa ta e catalisado 
y trece un economia pa San Nicolas y unda por bin trabao. 
Pa na San Nicolas tin oportunidad, y felicidad un biaha mas. 


Hopi hende ta bisa cu San Nicolas Business Association 
ta keto. Pero segun De Freitas, ora trece conflicto, no tin 
caminda di combersa. No tin caminda pa yega na entendi- 
mento, no tin caminda pa surpasa e diferencianan. Esey ta 
e caminda cu SNBA. No di De Freitas so ni su antecesornan 
tampoco. 
Durante e conferencia di prensa Errol de Freitas a cambia e 
tono y idioma un poco y a dirigi su mes na Ingles. 
E ta comenta ta duro pa loke nan ta bin ta pasando aden den 
e ultimo decada. 
Dicon e ta asina dificil pa San Nicolas, e ciudad cu a bin ta 
provee p’e districto completo pa casi un siglo. 
E ciudad cu a lanta cu e idea di e prome hotel y p’e habitan- 
tenan di e comunidad cu a sirbi e industria di servicio, sea 
den turismo of salubridad, of cualkier tipo di industria di e 
isla. 
San Nicolas ta caminda cu e economia a start. Pero awendia 
nan ta den asina hopi dificultad y no ta compronde dicon. 
E ciudad di herencia, cultura, gastronomia, musica, e ciudad 
cu tabata anfitrion di 62 pais, religion y etnicidad. Awo nan 
ta bringando pa salba nan economia door di diversifica loke 


nan sa miho. 
Dicon e ta asina duro pa nan. Parce cu e forsanan di maldad 
ta sigui dividi nan como districto na luga di reconoce y pone 
un paro na esaki. Ta prefera pa sigui dividi? No ta loke SNBA. 
E organisacion a yama e conferencia di prensa p’asina 
demostra pa nan ta e catalisado y por drecha e economia. 


Na luga di esaki ta un celebracion di anuncia e apertura 
oficial, uno cu ta hopi importante, un proyecto cu ta hopi 
necesario pa San Nicolas, awo ta defendiendo su existencia, 
di algun ciudadano den e area, cu ta sinti cu nan derecho no 
ta wordo comprende of no ta teni na consideracion, pasobra 
nan no por tin un bista. 
Mester para henter e interes nacional di e isla pa un bista? 
Esey ta loke cu De Freitas a cuestiona. 


Paramento di trabao na Secrets Hotel no ta husto pa San Nicolas 

E 
plan di Minister di Economia, Geoffrey 
Wever pa revitalisacion di centro di Oran- 
jestad, ta confrontando un problema inespera 
ora cu a bin resulta cu e sistema di riolering, 
tin cu wordo cambia y reemplasa mesora. 


Ta un contratiempo serio ya cu fuera cu e 
trabounan ta un problema pa trafico den centro 
di Oranjestad y tambe pa varios negoshi den 
bisindario, tin e aspecto financiero cu lo pisa 
ainda mas riba e presupuesto di DOW. 


Manera ta conoci gabinete Wever Croes ta 
depende totalmente riba fondonan di tanto 
presupuesto di DOW como presupuesto di ATA 
pa ehecucion di algun proyecto y tambe ta 
sigui spera cu sector priva pa algun proyecto 
cu gobierno a anuncia algun siman atras. 


Sinembargo y situacion cu DOW a bin topa cune 
den Columbus ta apenas un parti chikito di e 
situacion di riolering den henter Oranjestad 
ya cu ainda DOW no a atende cu e situacion 
di awa sushi cu tempo ta yena e parkinglot 
na Seaport y cual tambe ta un situacion cu 
lo afecta economia di e isla, ya cu ta afecta 
turismo di e isla. 


Na varios parti di Oranjestad por mira cu tin 
tapanan di riool completamente tapa cu lodo 
cu a acumula den e sistema di riool aki mien- 
tras cu DOW ainda no a atende e situacion 
delicado aki den e forma adecuado. 


Dilanti di hotelnan grandi tambe tin un prob- 
lema cu awa preto, problema cu acumulacion 
di awa stinki pa cual ainda no tin solucion, fuera 
di un caminda di asfalt cu ta un berguensa pa 
mira con turistanan cu ta bishita Aruba y ta 
keda den hotelnan di cinco strea, ta mira e falta 
di un caminda adecuado y den bon condicion. 


Pa colmo no por drecha e caminda aki ya cu 
gobierno ta dicidi unda DOW tin cu drecha y 
asfalta camindanan den barionan caminda 
sostenedonan di gobierno ta habita. 


E situacion di riolering den Columbusstraat ta 
solamente un indicacion cu resto di e tuberia 


Sla pa presupuesto di DOW 


Riool den Columbusstraat lo crea mas problema den planning 


aki, tambe ta den mal estado pa e loke ta pasa bou di Wilhelminastraat y 
e caminda cu ta conduci pa e lagoen. 

M 
inister Ursell Arends, ta informa cu 
sra. Zulema Erasmus, a ser postu- 
la como e siguiente Minister Plenipo- 
tenciario na Washington. 
Zulema ta traha pa Gobierno di 
Aruba desde 2005. Actualmente e ta 
eherce e funcion di Afdelingshoofd 
na 
Departamento 
di 
Asuntonan 
Economico, Comercio y Industria di 
cual e tin un team encarga cu Business 
Support, Export Promotion, Investment 
Promotion y Trade Policy. E tin e 
funcion tambe di Directora Interino di 
e Departamento. 


Zulema a gradua na Rijksuniversiteit 
Groningen 
den 
International 
Relations/International Organizations 
despues di a caba VWO na Colegio 
Arubano. Un stage na Ministerio di 
Asuntonan Exterior cerca e Adviseur 
Koninkrijkszaken a duna Zulema e 
conviccion cu e miho manera pa aporta 
na bienestar y progreso di su dushi 
isla, ta pa traha na Aruba mes. 
Semper e tabata di opinion cu aunke 
Relacionnan Exterior ta un tema di 
Reino, cu Aruba por ta un pionero riba 
nivel internacional y por influencia e 


agenda internacional. Zulema ta mira 
cu Aruba tin hopi candidato cu por 
funciona exitosamente den diplomacia 
den Reino Hulandes, pero e opor- 
tunidadnan ta limita pasobra mester 
competi cu Hulandesnan pa un funcion 
diplomatico na Ministerio di Asuntonan 
Exterior. 


Den su carera como ambtenaar, 
Zulema a eherce e funcion di beleids- 
medewerker 
na 
Departamento 
di 
Asuntonan Economico, Comercio y 
Industria, como na Departamento 


di Asuntonan Exterior. Su experticio 
den gobierno a amplia ora Zulema a 
traha na Bestuurskantoor prome como 
Adviseur di Minister y despues como 
Waarnemend Secretaris di Conseho 
di Minister, na unda e a experencia di 
cerca e proceso di decision politico. 


Banda di su trabou, Zulema a contribui 
na empoderacion di hobennan door di 
ta docente part-time di Organization, 
Governance 
and 
Management 
na 
Universidad di Aruba. Desde 2021 
Zulema ta Segunda Secretaria-General 
den e directiva di Comite Olimpico 
Arubano. Recientemente e a forma 
parti di e Comision Bishita Real instala 
door di Minister-President riba solic- 
itud di Gobernador di Aruba. 


Zulema ta casa desde 2004 cu Melvin 
Dabian y ta mama di un yiu muhe (20) 
studiando na Hulanda y un yiu homber 
(16) cu tin ambicion pa bira un Student- 
Athlete den Atletismo. 
Un palabra di gratitud na sra. Zulema 
Erasmus pa acepta e reto y ta convenci 
cu e lo sa di representa nos Pais digna- 
mente na Washington. 


R 
ecientemente, Minister di Cultura, Xiomara Maduro, a re- 
uni cu Monumentenbureau riba e diferente trabounan 
di restauracion y mantencion cu ta wordo haci actualmente 
riba e monumentonan di nos Pais. 
E mandatario a haya un ‘update’ riba trabounan cu ta wordo 
haci riba Maria Convent cu lo bira e facultad di SISSTEM di 
Universidad di Aruba y ta premira pa e proyecto keda cla 
na 2024. E edificio di Sociale Zaken banda di Lagoon cu lo 
conoce algun reparacion di e dak, y e edificio di ex DOW 
tambe ta wordo prepara pa wordo renoba. Otro trabounan 
di mantencion cu tambe a keda cla ta na Ecury Complex y 


DVG. 


Minister Maduro ta contento di mira e esfuersonan pa cu 
restauracion y conservacion di nos monumentonan. Cada 
monumentonan ta forma parti importante di nos patrimonio 
cultural ta percura pa conta e storia di nos Pais, awor y pa e 
generacion cu ta sigui nos. 


Zulema Erasmas postula como e siguiente 
Minister Plenipotenciario na Washington 


Nos patrimonionan cultural ta keda un prioridad 


Minister di Cultura a reuni cu 
Monumentenbureau riba diferente 
proyecto cu ta den ehecucion 

V 
ereniging Rijscholen Aruba a bira un part- 
ner importante na Aruba pa Cuerpo Poli- 
cial. Nan a bin ta duna un participacion acti- 
vo cu conseho riba aspectonan cu por mehora 
trafico na Aruba. 
Si nos mira e literatura di Veilig Verkeer 
Nederland, ta duna un splicacion basa riba 
investigacion, cu en realidad e velocidad 
maximo ora cu ta acerca un rotonde ta entre 
20 y 30 kilometer. Pero aki na Aruba ta haya 
un borchi di 40 kilometer, segun Thomas Ruiz 
di Vereniging Rijscholen Aruba (VRA). 


E ta sigui splica cu tin cu imagina un persona 
cu tuma e prome salida cu 40 kilometer, sin 
conta cu tin zebrapad, fietspad y hopi hende 
no ta compronde cu tin biaha, a pesar cu no 
tin zebrapad, toch e peaton tin preferencia. 
Ley ta bisa cu no por bira drechi of robes, 
corta e caminda di e peaton cu ta banda di bo. 
Of bira dilanti un peaton cu t’e contrario. Hopi 


R 
iba diahuebs, cual ta e dia cu Minister 
Maduro ta reserva pa reuni riba Cultura, e 
mandatario a reuni cu Stichting Monumenten- 
fonds Aruba (SMFA) riba desaroyonan den e 
mundo di monumento. 
Den e encuentro cu e directora di SMFA, sra. 
Anne Witsenburg, a elabora riba oportuni- 
dadnan nobo pa financiamento cual lo trece 
oportunidad pa restauracion di monumen- 
tonan priva. Tambe a toca riba webinar di 30 
mei organisa pa e Dutch Caribbean Heritage 
Platform unda cu tin oportunidad pa den 
colaboracion y combersacion cu e otro pais 


Thomas Ruiz (VRA) 


Coremento duro por tin 
influencia na momento 
cu brake auto 


hende no ta na altura di e ley ey, segun Ruiz y no ta custuma cu ne tampoco. 


Tin cu sa di dje, pero ta haci manera no sa. E velocidad tambe tin cu tene 
cuenta por ehempel si core 18 kilometer, teoreticamente bisa tin un tempo 
pa reacciona (reaction time), unda cu pia ta lanta pa bay riba brake y un 
tempo unda cu ta brake mes. Tur tin un distancia. 
Esun di 18 kilometer pa ora, ta 7 meter e ta ongeveer como distancia. 
Ainda tin cu tene cuenta cu algun factor. Ki tipo di auto e ta, si e taira ta na 
ordo, si e brake ta na ordo. E persona mes, ta uno di ki edad, ta bisti bril, 
den ki estado e ta cu e por reacciona. 


Tin hende cu sa cu por ehempel, dal un of dos cerbes, por stuur. Pero tin 
influencia riba e reaccion. E no ta 100% mas. Tur esey tin cu tene cuenta. 
Hopi hende tambe no ta tene cuenta por ehempel si core 72 pa 75 kilo- 
meter pa ora, ta dura mas of menos 60 meter. Pero na scol, ora puntra 
unda 60 meter ta, imagina un veld di futbol su largura, cu ta 105 meter. Ta 
dura un mita veld di futbol prome cu para na 75 kilometer pa ora. Pa por 
tin un nocion di e distancia. 


Hopi hende no ta consciente di esaki. Corda esunnan cu ta core mas duro, 
manera 80 pa 90 kilometer pa ora, sin conta tur e factornan. Manera 
awasero, bahada, tin santo riba caminda, ta coriendo riba caminda di 
klinker, di santo of asfalt. Ta factor di velocidad. 
Tambe ta purba di conscientisa hende pa tene na cuenta cu esaki, Ruiz a 
menciona. 
A tende hopi cu hende ta core duro pasobra nan ta laat. “Si bo ta laat, bo 
ta laat.” No ta existi tiki laat of casi laat. No pone bo mes y otro na peliger, 
ta loke cu Thomas Ruiz di VRA a indica. 


Minister Maduro a haya 
un actualisacion di SMFA 
riba diferente desaroyo 
relaciona cu monumento 
Oportunidadnan nobo di financiamento ta 
trece oportunidadnan nobo pa restauracion 


den Reino Hulandes por papia riba e diferente retonan cu e mundo di monu- 
mento y su respectivo restauracion ta enfrentando. Na fin di e reunion, 
Sra. Witsenburg a entrega e relato anual di 2021 na e Minister di Cultura. 
Minister Maduro ta satisfecho cu e desaroyonan cu tin y ta spera di wak 
mas oportunidad sali for di e desaroyonan aki cual ta beneficioso pa e 
preservacion di e monumentonan di nos Pais. 

T 
a tristo pa mira kico ta pasando cu San Nicolas bou di 
gobierno MEP-RAIZ y loke a tuma luga e siman aki, ca- 
minda a anuncia cu lo cera John Wesley College, ta confirma 
cu gabinete Wever Croes II no tin curason pa San Nicolas. 


Esaki e miembro di partido AVP, Clifford Heyliger a mustra 
durante di bishita di fraccion di AVP na e scol na San Nicolas, 
despues cu Minister di Enseñansa, Endy Croes a anuncia e 
decision di gobierno pa cera e scol. 


“E decision tuma pa gobierno, ta algo hopi tristo ya cu San 
Nicolas ta un luga hopi special y mi persona a nace y crece 
den e bario aki y tin un proverbio cu ta bisa, ‘mustra mi unda 
bo tesoronan y lo mi laga bo sa unda bo curason ta.’ 


Pues claramente tur hende por mira aki cu na San Nicolas 
e gobierno aki no tin ningun inversion, no tin balor pa nada 
di San Nicolas pasobra nan curason no ta na San Nicolas. 


Si gabinete Wever Croes tabatin curason pa San Nicolas, lo 
tin nan tesoronan na San Nicolas y esaki ta parti di historia 
ya cu cultura y historia ta bay hunto ya cu cultura despues 
di tempo ta bira nos historia, e ta bira algo hopi importante 
den bida di nos ciudadanonan. 


E ora tin un conexion ya cu nos ta ser humano, nos ta conecta 
cu algo, cu emocionnan, cu pasado, cu famia anto esaki ta 
nos famia, San Nicolas pero si cada rato ta kita for di San 


Nicolas, e ora berdad San Nicolas 
lo bira un ‘ghosttown’ pasobra 
e ora no tin ningun hende cu ta 
biba den e bario aki mas. 


Si nos sa algo di Aruba, no ta cos 
cu nos no mester di menos scol, al 
contrario tin mester di mas scol y 
nos tin un scol cu ta produciendo 
bon, produciendo enseñansa di 
calidad y por upgrade esaki y por 
haci mucho mas cu’ne. 


Hiba dialogo, ban papia cu stake- 
holders, ban wak con nos por 
scapa e scol aki, mira kico nos por haci pa nos por haya un 
miho producto y miho oportunidad pa nos muchanan di San 
Nicolas. 


Tur e muchanan cu ta atende e scol aki, otro trimester mester 
busca un caminda pa bay y ya caba e muchanan cu a drop 
out durante aña escolar pa bo of unda cu na Aruba, tin difi- 
cultad pa haya un otro cupo na otro scolnan. 


Awor gobierno ta bay haci e cantidad di klasnan menos y mi 
ta kere cu mester wak cosnan un tiki mas leu y tin su stop 
di wak e buki, stop di wak bo rekensom, pensando cu cera- 
mento di un scol gobierno lo spaar placa pero ningun hende 
sa kico gobierno ta haci cu e placa aki cu e ta kere el a spaar. 


Despues ta Sali na cla cu gobierno ta hiba e placa cu el a 
spaar dor di cera e scol aki caminda nan curason berdadero 
ta, esta cerca ‘friends & family’ y ta di lamenta cu tin cu bisa 
esaki pero cada biaha nos ta wak e desaroyonan aki. 


Na bo frutonan cu bo ta cosecha bo ta haya sa ki tipo di 
mata bo a planta y frutanan cu e gobierno aki ta haya, no ta 
pa San Nicolas, sigur no ta fruta pa Aruba ya cu na Aruba 
den ultimo cinco aña, nos no a mira un desaroyo general 
grandi cu ta impacta bida di cada ciudadano na un manera 
positivo. 


Gobierno ta keda sconde tras di e pandemia cu a pasa pero 
pueblo no ta mira ningun desaroyo, no ta wak ningun tipo di 
encurashamento di parti di gobierno pa cu pueblo y nos no 
ta mira ningun desaroyo positivo, nos ta wak nada kico ta 
sosodiendo den progreso di e pais aki,” Clifford Heyliger di 
partido AVP a declara. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Clifford Heyliger di AVP: 


Gobierno no tin San Nicolas den su curason 

NOTICE OF GENERAL MEETING OF SHARHOLDERS OF 


LAHAINA, A.V.V. 
(An Aruba Exempt Corporation) 


1. 


Opening of the General Meeting. 


2. 


Election of chairman of the general meeting. 


3. 


Approval of the agenda 


4. 


Determination of whether the General Meeting has been duly convened; Waiver of 
defects. 


5. 


A proposal to ratify, approve and confirm all lawful actions taken by the 
Corporation’s Shareholders, Managing Director and Legal Representative since the 
last meeting of Shareholders 


6. 


A proposal to elect Percy Hendler as the Corporation’s Managing Director. 


7. 


A Proposal to reappoint IMC International Management and Trust as Legal 
Representative of the Company. 


8. 


A resolution to approve, ratify and adopt the Corporation’s formation of a new 
Delaware LLC named “1955 Ocean, LLC’ and, in connection with such formation, 
contribute to the LLC’s capital that certain promissory note dated 25 November 
2009 (the “Loan Origination Date”), which Percy Hendler, as Trustee of the Percy 
Hendler Family Trust, u/d/t dated 22 February 1990 (the “Trust”), issued to the 
Corporation in connection with that certain loan it previously made to the Trust. 


9. 


Such other business as properly may come before the General Meeting 


DATE AND TIME: 
Tuesday, May 16, 2023 
9:00 a.m. Central Time 


PHYSICAL LOCATION OF 
GENERAL MEETING: 
OFFICE OF WAYNE R JOHNSON 
& ASSOCIATES, PLC 
9595 Wilshire Boulevard 
Suite 900 
Beverly Hills, CA 90212 


VIRTUAL MEETING ACCESS: 
See Exhibit A 


RECORD DATE: 
March 18, 2023 


MEETING AGENDA 


To Join Zoom Meeting: 
https://us02web.zoom.us/j/85466644949?pwd= 
ZEFLZjJGYVBXMzRPbWJmUkNEWUN5dz09 


Meeting ID: 854 6664 4949 
Passcode: 198637 


One tap mobile: 
+16699006833,,85466644949#,,,,*198637# US (San Jose) 
+16694449171,,85466644949#,,,,*198637# US 


EXHIBIT A 


INSTRUCTIONS FOR PARTICIPATION VIA ZOOM 


To find your local number visit: 
https://us02web.zoom.us/u/kczEdy3xOD 


To Participate by Telephone from your location 
+1 669 900 6833 US (San Jose) 
+1669444 9171 US 
+1719359 4580 US 
+1 253 205 0468 US 
+1 253 215 8782 US (Tacoma) 
+1 346 248 7799 US (Houston) 
+l 564 217 2000 US 
+1646931 3860 US 
+1 689 278 1000 US 
+1929436 2866 US (New York) 
+1301 715 8592 US (Washington DC) 
+1 305 224 1968 US 
+1 309 205 3325 US 
+1 312 626 6799 US (Chicago) 
+1 360 209 5623 US 
+1 386 347 5053 US 
+1 507 473 4847 US 


Meeting ID: 
854 6664 4949 


Passcode: 
198637 


Topic: 
General Meeting of Shareholders 


Time: 
May 16, 2023 
9:00 AM Pacific Time (US and Canada) 

N 
a Playa Linda Resort a tuma luga entrega di certificado 
na dos polis hunto cu nan cacho cu mester a pasa un 
curso riguroso pa wordo certifica. Vianney Coffie instruc- 
tor di cacho policial ta elabora cu e curso tabata uno im- 
portante pero di calidad pa asina por tin un bon K9 polis cu 
su agente riba caya. Vianney Coffie conhuntamente cu E. 
Lampe mester a pasa den un keuring pisa dor di dos keur- 
meester local y profesional pafo di Cuerpo Policial Aruba, pa 
asina nan por ta oficialmente certifica. 


Awor Cuerpo Policial Aruba tin un dos cacho nobo cu a 
cumpli cu tur e rekisitonan y a wordo certifica. Dentro di poco 
lo tin dos cacho mas cu lo wordo certifica y asina reforsa e 
unidad canino policial. Alabes un colega policial R. DINZEY 
tambe a wordo certifica pa ta e pakwerker di unidad canino. 
Un hoben cu tin hopi interes den e unidad aki a haya e opor- 
tunidad pa asina forma parti di dje. E tambe mester a pasa 
den un curso pisa hunto cu e otro agentenan cu nan cacho 
pa asina e wordo certifica. 


Pa altocomisario di polis drs. Ramon I. ARNHEM “E ta un 
momento special, nos ta para keto na e desaroyo di cada 
polis pasobra e agente ta central. Cu e adkisicion di dos 
cacho nobo, dos polis y un pakwerker certifica ta reforsa 
Cuerpo Policial Aruba mucho mas miho ainda. Mi ta orguyoso 
di e determinacion di e coleganan aki pero mas aun cu ta 
stima cacho y awor e cacho ta forma parti di nos.” Dentro di 
poco e unidad aki ta sigui crece y e cachonan aki cu tin dife- 
rente tarea lo sa di combati criminalidad eficiente y den un 
manera tactico y profesional bou guia di e agentenan cu ta 
bon certifica y entrena! Hopi exito! 


Despues di un training pisa a logra! 


Tres polis certifica pa K9 Unit 

D 
urante e di 41 edicion di CHTA Marketplace na Barbados, un dele- 
gacion consistiendo di A.T.A. y AHATA tawata presente un biaha mas 
representando Aruba. Hotelnan y socionan local tambe tawata presen- 
te na e evento anual aki. E Marketplace di Caribbean Hotel and Tourism 
Association ta e evento mas grandi den e industria turistico y hotelero 
pa region di Caribe, unda ta duna proveedornan di turismo e oportuni- 
dad pa cera conoci, reuni, of negocia sea cu socionan existente of nobo. 


E aña aki tawata tin un total di 25 pais representa entre proveedornan 
manera hotelnan, companianan di transporte, actividadnan y desti- 
nacionnan, na e conferencia. Di otro banda tawata tin organisacion di 
cumprado, incluyendo tour operadornan y mayoristanan ta presente, 
representando 23 diferente pais. Tawata tin un total di 800 socio 
presente cu 9500 cita preregistra, pues e tawata un evento sumamente 
exitoso. 
E agenda  di e Marketplace pa e ekipo di Aruba tawata  extensivo y 
a reuni cu diferente socio di diferente mercado cu ya caba ta produci pa 
Aruba, como tambe socionan potencial nobo. E tipo di reunionnan 
manera esaki ta duna diferente partidonan e oportunidad pa negocia dife- 
rente aspecto tambe. Durante reunionnan  a  papia  entre otro di con 
2023 ta bayendo, trends y plannan pa 2024 y tambe con turismo di 
Aruba ta compara cu otro destinacionnan den Caribe. 
Riba imagennan por wak cu a reuni entre otro cu e Minister di Turismo 
di Turks & Caicos, Josephine Connolly y CEO di Turks & Caicos Tourism 


Ekipo di Aruba tawata presente na e CHTA Marketplace na Barbados: 
Turismo fuerte y normalisando 
despues di recuperacion exponencial 


Association, Stacy Cox. Tambe a reuni cu Aaron 
Boyd, Regional Destination Marketing Manager- 
Americas di Hotelbeds. 


Turismo por lo general ta normalisando, despues 
di a mira crecemento exponencial post-pandemia. 
Aruba ta sigui ta fuerte, tambe comparativa- 
mente, no obstante e tendencia general cu ta 
indica un demanda grandi di biahe pa Europa 
for di e mercadonan Mericano y Canades. Algun 
destinacion den Caribe y Mexico ta confronta 
reto entre otro door di crimen eleva cu ta pone 
cu turistanan ta keda lew, pero ta mira tambe 
un expansion hopi grandi den Caribe y e parti 
Caribense di Mexico di proyectonan hotelero. 


Aruba a sigui wordo reconoci como un di e top 
destinacionnan cu a recupera despues di e 
pandemia y simplemente mester tene cuenta 
cu Aruba a strategicamente tuma e pasonan 
corecto pa beneficia optimalmente y exitosa- 
mente di e hamber pa biaha durante y despues di 
e pandemia, un fenomeno temporal. Turismo ta 
sigui ta fuerte pa Aruba, y lo regresa na tenden- 
cianan mas normalisa despues di a mira e efecto 
post-pandemia.    
  
Pa A.T.A., AHATA y tur socio local ta sumamente 
importante pa sigui mantene relacion estrecho 
cu socionan cu ta bende Aruba, y crea lasonan 
cu socionan nobo. 

D 
iabierna mainta a tuma luga e ultimo presentacionnan 
pa loke ta e Caribbean Climate Energy Conference 2023 
(CCEC2023). Na final di e conferencia, den un conferencia 
di prensa en conhunto cu Minister Rob Jetten, Prome Minis- 
ter Evelyn Wever-Croes a duna su discurso final gradiciendo 
tur e paisnan y institucionnan den Caribe, America Central, 
Europa y Pacifico pa nan presencia. 
  
Prome Minister a indica cu durante e ultimo dianan tabata 
tin varios discusionnan riba e impacto di cambio di clima 
riba e paisnan chikito. Tambe a papia di e diferente mane- 
ranan cu lo por maneha e cambio di clima y con pa busca 
solucionnan den miho interes di e comunidad y nacionnan. 
  
Manera ta conoci, transicion energetico ta un necesidad 
pa por reduci e dependencia riba “fossil fuel”, teniendo 
na cuenta kico e transicion aki ta nifica pa e comunidad, 
e recibonan di coriente y e mercado laboral. No solamente 
mester pone atencion riba energia sostenibel sino tambe 
riba energia pagabel dirigiendo tur programa di energia 
renobabel na no solamente baha, sino stabilisa e prijs di 
energia, Prome Minister a splica, 
  
Tambe, Prome Minister a splica cu Aruba como pais chikito 
ta sumamente vulnerabel na e menasanan di cambio di 
clima. P’esey ta importante pa mehora e infrastructura y/of 


pa busca solucionnan basa riba naturalesa. Pa por acelera 
e proceso di transicion energetico y construi resiliencia 
climatico lo mester di sumanan grandi pa inverti, pero por a 
nota durante e conferencia aki y otro foronan, cu tin barer- 
anan pa loke ta trata financiamento climatico global, special- 
mente pa e islanan chikito. 
  
Pa conclui, Prome Minister a indica cu colaboracion riba nivel 
regional, pa loke ta cambio di clima ta esencial. Ta impor- 
tante pa colabora y intercambia practicanan cu lo ta exitoso, 
y pa uni forsa y construi un aliansa regional pa asina nos bos 
wordo scucha riba nivel global. 
  
“Den nomber di Gobierno di Aruba y como pais anfitrion di 
e conferencia aki, mi kier gradici tur e participantenan pa 
tuma nan tempo pa bin atende e conferencia importante 
aki. Mi ta spera cu boso estadia aki tabata uno placen- 
tero y di pronto por mira cada un di boso bek akinan. Mi ta 
gradici e Gobierno di Hulanda pa tur e cooperacion pa cu 
organisacion di e conferencia aki. Tambe un danki special 
na Minister di Energia y Clima di Hulanda, señor Rob Jetten 
cu tabata e “co-host” di e conferencia. Bo entusiasmo y 
boluntad pa apoya e islanan chikito ta di aprecia. Di awor 
caba mi ta entusiasma pa e siguiente CCEC2023 sperando 
di mira progreso real riba tur loke a wordo discuti durante e 
conferencia,” Prome Minister a expresa. 


Prome Minister Evelyn Wever-Croes: 


E conferencia CCEC 2023 tabata un exito 


“Den nomber di Gobierno di Aruba, y como pais anfitrion di e conferencia aki, 
mi kier gradici tur e participantenan pa tuma nan tempo pa bin atende e conferencia importante aki” 


Diasabra, 13 Mei 2023 
AWEMainta 
COMUNIDAD 
13 


D 
epartamento di Mucha y Hoben (DMH) ta enfoca riba Dia di Mama, 
cu ta un dia special pa honra y aprecia e mamanan pa nan amor, 
cuido y sacrificio. Pero tambe ta un oportunidad pa reconoce e rol im- 
portante di mama den lanta y cria nan yiunan. E derechonan di mucha 
ta estrechamente vincula cu e rol di mama den nos bida. Pa DMH ta im- 
portante pa accentua, cu den e Tratado di Derecho di Mucha ta duna 
reconocemento na mayor, particularmente, e mama, cu ta hunga un rol 
crucial den promove y protega e derechonan di mucha. 


Nificacion di ta MAMA 
Ta mama no kiermen solamente cambia pampers, laba boter of bringa 
cu e muchanan pa nan come. Ta mama kiermen cambia bo bida, bo 
tempo y bo forma di pensa pa bo yiunan. Kiermen duna tur bo curason 
y entrega bo forsanan cada dia pa saca bo yiunan dilanti den bida y siña 
nan con biba, cu principio, norma y balor. Ta mama ta nifica, cu bo tin 
un motibo di existencia pa resto di bo bida. Bo mester kier probecha y 
saca lo maximo cada momento. 
Bo ta yena cu sentimento, na momento cu bo ta wak bo yiunan crece y 
bo ta sinti un felicidad, dicha y na mesun momento, nostalgia, segun bo 
ta wak nan avansa den bida, cu e pasonan solido, cu abo a inculca. 


Amor eterno y infinito 
Si tin un amor cu nos por yama berdadero, ta e amor sincero di un 
mama, un amor cu na mesun momento ta eterno y infinito. Ta mama 
ta implica sigui e pasonan di algun maestro chikito, cu sin cu nan mes 
sa, nan ta siña nos stima di un manera incondicional. P’esey ta mama 
kiermen, cu nunca mas bo lo ta bo so den pensamento, pues un mama 
semper mester pensa dobel: pa su yiunan y p’e mes. 


Maternidad no kiermen hari semper, sino tambe yora. Ta hopi anochi 
di insomnia, coremento, emergencia y duda un mama ta experiencia. 


DMH ta enfatisa riba e rol crucial di MAMA pa 
promove y protega e derechonan di mucha 


Pa un mama ta haci mas dolor cu otro hende, 
pa bisa su yiunan NO. Pero nos sa e importancia 
di pone limite den bida y esaki ta importante pa 
nos yiunan siña tambe. Un mama semper kier 
pa su yiunan bay bon den bida, pero tambe nan 
kier pa nan haya reto y siña enfrenta nan, cu e 
hermentnan di bida, cu un mama a ekipa su yiu 
cu ne. Un mama ta wak, mihor cu tur hende, e 
defectonan di su yiunan, sinembargo pa acepta 
esaki y no sconde, ta un reto. Un mama sa si su 
yiunan ta bon, cu djis door di wak nan. 


Ehempel di curashi y amor 
Probablemente un mama cu ta sacrifica su 
meta-, aspiracion of su bida pa su yiunan, no 
ta hacie un mama heroe, pero si e persona mas 
tenaz y generoso di mundo. Durante e anochinan 
cu e yiunan ta lanta cu keintura, nan ta enfrenta 
mundo y supera tur nan miedo, destaca den bida 
y protega nan prome cu tur cos; esey ta loke ta 
haci e mamanan e miho ehempel di balentia y 
amor. 
Pasobra mama ta e personanan di mas fuerte di 
mundo. Su debilidad ta su punto fuerte y esaki 
semper lo ta e sintimento di amor infinito y 
eterno pa su yiunan. Feliz Dia di Mama! 

D 
iabierna mainta, Minister di Labor, Energia y Integracion, 
Glenbert Croes, tawata e prome orador pa duna aper- 
tura na e ultimo dia di e prome Caribbean Climate & En- 
ergy Conference (CCEC) na Aruba. Minister Croes a men- 
ciona e palabranan famoso di Neil Armstrong, ‘“That’s one 
small step for man, one giant leap for mankind’ y a encu- 
rasha tur presente pa hunto tuma e pasonan grandi pa un 
meta comun y un miho mundo. Cu e palabranan conoci ‘Ac- 
tions speak louder then words’ Minister Croes a clausura su 
discurso expresando cu hunto mester traha pa haci e dife- 
rencia pa logra yega e meta pa soluciona retonan den cam- 
bio di clima y transiciona pa energia husto. 


Director di WEB, señor Alfredo Koolman, den su presentacion 
a duna informacionnan concreto di e vision y mision di WEB 
Aruba riba e temanan cu a wordo discuti den e conferencia y 
den e diferente seccionnan cu tawata tin riba e 3 puntonan: 
Transicion di Energia Husto, Creando Ecosistemanan 
Resiliente Climatico, Financiamento di Accion Climatico. 


Oradornan internacional cu a duna presentacionnan tawata: 
Andrew Tharp, Director of Business Development, pa Eagle 
LNG, Taco de Vries, experto di eMobility & Sustainable 
Energy Transition, di Windpark, Patrick Cnubben, Hydrogen 


Architect di Hydrogen Valley. Tur tres orador a splica amplia- 
mente nan trabounan den e region di Caribe y e importancia 
pa transiciona pa energia renoba y limpi y e beneficionan cu 
lo tin pa Aruba y tur isla chikito den nos region. 


Tur e oradornan di diahuebs mainta, a expresa cu mester 
cuminsa chikito pa despues sigui crece. Pero tambe ta impor- 
tante pa islanan chikito traha hunto pa asina hunto logra 
mas. Hunto, como islanan chikito, mester tuma pasonan 
chikito pero concreto, pa logra cosnan grandi. 


Na final di e conferencia, Prome Minister Evelyn Wever- 
Croes y Minister di Hulanda Rob Jetten a duna un confer- 
encia di prensa en conhunto na unda cu nan a gradici tur 
esnan presente y esnan cu a haci e conferencia posibel y 
exitoso. 


Ultimo dia di e prome CCEC 


Hunto mester tuma pasonan chikito pero concreto pa logra cosnan grandi 


C 
arl ta yiu di Juraine Croes y Car- 
los Geerman actual keeper di SV 
Britannia y a nace 23 maart 1997 na 
Aruba. Carl a cuminsa hunga futbol cu 
su 4 aña den division Baby pa SV Bri- 
tannia cual team semper e la keda fiel 
na dje. Tempo cu Carl a cuminsa hun- 
ga futbol ta tempo cu Britannia a reac- 
tiva su division di LIFIDA y e tempo ey 
bao encargo di Buchi “Panama” Wever. 
Adhunto por wak algun potret di e tem- 
po ey. 
Carl semper a dedica cu hopi amor y 
pasion na su futbol. Semper e ta gradici 
su coachnan Ivo Lacle, Calin Lacle, 
Hubert Hart, Leo Feliciana, Cedric 
Werleman y mucho mas cu a jude desa- 
roya su futbol y amor pa e deporte rey. 
Ivo Lacle semper tabata tin confiansa 
den Carl y asina semper tabata pidie 
pa e hunga un division mas halto pa 


Britannia. Tin biaha Carl tabata 7 dia 
pa siman ariba veld. 
Tambe Carl a forma parti di diferente 
seleccion di Aruba manera tur e divi- 
sionnan di LIFIDA y titula campeon di 
Lifida Baby, Lifida A, Lifida B, Menor 
y Mayor di Aruba. Carl a jega di titula 
campeon di Aruba na masha hopi 
ocasion cu U-13, U-15, U-17, U-20. 
Ainda por corda tempo ora cu Carl a 
realisa su soño di hunga su prome 
wega den Hoofdklas, e dia ey e no por 
a drumi di contento. 
Segun tempo tabata pasando Carl 
tabata crece y cada biaha e ta den e 
18nan pa defende e escudo di Britannia. 
Den hoofdklas Carl a titula campeon di 
Aruba na 2 ocasion y varios biaha sub- 
campeon y Copa Betico na 5 ocasion. 
Carl Geerman semper a duna tur locual 


e tin ariba veld y awor lastimamente 
Carl J.A. Geerman mester retira awor 
cu 26 aña for di e deporte cu tanto e la 
stima y ta sigui stima. 
12 di Mei 8’or di anochi Carl lo hunga su 
ultimo wega oficial pa SV Britannia den 
stadion Frans Figaroa na Noord. Nos 
ta warda su famianan, fanaticonan y 
specialmente su amigonan di infancia. 


Historia cortico di Carl J. A. Geerman 

U 
nited Nations a proclama den un asamblea general na 
1993 cu dia 15 mei ta wordo cataloga como dia inter- 
nacional di famia. E meta principal pa conmemora e fecha 
aki ta pa conscientisa comunidad di e importancia y balor 
di un famia, tambe pa pone atencion na e retonan cu tin im- 
pacto ariba famia mundialmente. 


Famia: e pilar di un comunidad 
Pa un persona por funciona debidamente den un comunidad 
e mester di personanan den su cercania cu por crea un ambi- 
ente di sosten y apoyo den su bida diario. Cu otro palabra 
un pilar cu ta brinda structura y siguridad basa riba amor 
incondicional. Nan ta e personanan cu lo wak bo potencial y 
laga bo mira e miho di bo mes como persona. Den mayoria 
caso ta trata di un pareha y yiunan of un familiar. Tin varios 
dicho cu ta bisa cu tras di cada persona exitoso tin un hende 
cu ta para su tras pa apoy’e. Famia tin un rol masha impor- 
tante pa cada ciudadano den nos comunidad, como cu e ta 
reenforsa individuonan pa carga e tarea di hiba su mes, su 
famia y nos cumindando dilanti. 


Dia pa celebra hunto cu famia 
Ta importante pa pone atencion na e balor agrega di ta 
forma parti di un famia. Disfruta di otro su compania, aten- 
cion y sosten. Dia 15 mei tur aña ta wordo celebra e dia 
di famia mundialmente, pero nos por dedica y celebra cada 
momento cu ta posibel, sin necesidad di warda riba e fecha 
oficial. Tin diferente manera cu nos por pasa tempo hunto 
den famia por ehempel, hunga wega di mesa, domino of 
actividadnan recreacional, manera probecha di naturalesa 
of bay haci ehercicio hunto. Si ta amante di pelicula por wak 


film hunto. Tur esakinan pa por reenforsa e laso y tambe pa 
crea memoria cu un balor sentimental cu lo dura pa semper. 
Pabien na tur famia di Aruba cu e celebracion di dia interna- 
cional di famia di parti Fundacion Tienda di Educacion. 


Tocante Fundacion Tienda di Educacion 
Fundacion Tienda di Educacion a wordo funda riba 18 mei 
2012 y tin como meta pa yuda mayornan y educadornan na tal 
forma cu nan habilidad pa soluciona problema di educacion 
di nan yiu, ta mehora. Mayor y educador por tuma contacto 
via 161, FB-messenger of e-mail pa conseho, sosten y guia. 
Den su trayectoria Fundacion Tienda di Educacion a brinda 
mas cu 400 tayer na e comunidad di Aruba tocante dife- 
rente topico di desaroyo y lantamento di un mucha. Tambe 
a duna consulta sea telefonico of personal na mas cu 4000 
ocasion na mayor y educador. 


Pa e profesional of studiante tambe Fundacion Tienda di 
Educacion tin un significacion importante. Tur profesional 
of studiante por por acudi cu pregunta na e organisacion. 
No obstante cu Fundacion Tienda di Educacion ta consisti 
di solamente 3 empleado e organisacion sa di brinda tur su 
servicionan cu dedicacion, pasion y experticio. 


Fundacion Tienda di Educacion ta situa den edificio di Centro 
Pa Hoben y Famia, Sabana Blanco 68-C. Orario di servicio ta 
di dialuna pa diabierna, 8am – 6pm. Pa contacto yama 161, 
manda un mensahe via Facebook Messenger of un e-mail 
na info@tdearuba.com. Pa keda bon informa like y follow 
nan Facebook & Instagram Page of bishita nan Website y 
YouTube Channel pa mas informacion. 


Tienda di Educacion: 


Mundialmente 15 mei ta celebra dia di famia 
Mundialmente 15 mei ta celebra dia di famia 

Dedica na mi kerida mama 
Doña Esperanza Farrayans de 
Britten dfm, mi yiu Shamaira, 
mi cuñanan, mi sobrinanan y 
tur mama na Aruba riba nan dia 
DIA DI MAMA. 


“MAMA E ROSA 
ENCANTA “ 


Den bida bo ta haya experiencia 
unda bo por mira con un fantasia 
ta haci milager na un forma bunita 
cada biaha bo sinti con por planta 
un rosa pa ta den bo hardin warda 
te dia cu e rosa florece y ta na unda 
sumpiña ta sali y ta haci hopi dolor 
dicon no por realisa cu e tin balor 
aki ta unda bida ta e hardin encanta 
flor cu tin su nomber pa ta respeta 
pakico bandone y lage den soledad 
tiki tempo e mester pe tin felicidad 
awe ya e no tin forsa pa keda para 
su rais a bira debil y tristesa a gara 
buscando su ramanan cu a crece 
treciendo alegria y p’esey e merece 
tur elogio di por trece na e mundo 
regalo cu Dios a dune gradiciendo 
DI WORDO YAMA MAMA 


Autor: Omaira I.Rodriguez-Britten 


M 
inister Plenipotenciario mr. Ady Thijsen a reuni na Aruba cu Prome Minister 
mr. Evelyn Wever-Croes. Na e ocasion aki Minister Thijsen a duna e Prome 
Minister un relato riba su vision pa Arubahuis y Aruba na Hulanda y kico su 
maneho ta encera, desde cu el a keda nombra como Minister Plenipotenciario 
na Hulanda y alabes Representante di Aruba na Union Europeo. 


E mandatario a bisa cu e kier fortifica e lasonan tanto na Den Haag, como na 
e municipionan, provincianan, instituto importante pa Aruba manera Raad 
van State, cerca Hogescholen y Universidadnan. Tambe estrecha e relacion cu 
embahadanan na Hulanda cu por conduci na formanan di cooperacion cu ta 
na beneficio di Aruba. Minister Thijsen a haci entrega di un documentacion cu 
ta ilustra tur e contactonan cu e tabata tin den e delaster lunanan y riba cual 
tereno a papia pa yega na cooperacion. Sr. Thijsen a bisa Prome Minister Wever- 
Croes cu tur e trabao aki ta danki na e cooperacion y sosten di e personal di 
Arubahuis. Pa es motibo aki e mandatario a bisa cu pa Arubahuis por sigui haci 
e tremendo trabao aki lo mester di mas inversion tanto material como inmate- 
rial den e instituto Arubahuis. 


Prome Minister Evelyn Wever-Croes a gradici Minister Thijsen pa e update di 
su trabao y cu tur loke te ainda el a realisa na contactonan y terenonan cu por 
conduci na formanan di cooperacion den futuro. Tambe premier Wever-Croes 
a bisa di ta apoya Minister Thijsen den su vision y maneho pa haci Arubahuis y 
Aruba mas visibel na Hulanda, Europa y Internacional. 


Potret cortesia di Arubahuis 


Minister Thijsen a reuni 
cu Prome Minister 
Evelyn Wever-Croes 

B 
o tin un of varios storia skirbi caba; 
bo tin un pen cu experiencia, pero 
toch bo ta sinti cu falta algo ... un di- 
mension cu bo no por pone bo dede ai- 
nda riba dje? E steak ta cla, pero e saus 
falta net e toke extra. Ora bo laga bo 
amigonan lesa bo creacionnan bo ta 
haya “leuk” como reaccion caminda ei- 
genlijk abo kier a tende un “Waw!”. 


Si e situacion aki ta zona familiar, anto 
muy probabel a yega ora pa hiba bo 
storia y bo habilidad como escritor 
pa e siguiente nivel, e tan conocedo 
y alabes dificil pa logra the next level. 
Desde 31 di mei awo, escritor local Vi 
Frank ta duna un curso – organisa dor 
di Biblioteca Nacional Aruba – con pa 
dal un stap dilanti den e topico suma- 


mente interesante aki. Manera e dicho 
ta bisa: Diablo ta den e detayenan, y Vi 
kier lanta e conocedo tip van de sluier 
tocante e tema aki. E meta di e curso 
aki, ta pa na final e participante amplia 
su ‘toolbox’ cu mas herment con pa 
logra nan meta, esta hiba nan tecnica 
di conta storia n’un nivel mas halto y 
logra pone nan lectornan pasa oranan 
excitante. 


Den e curso aki lo sali di punto di bista 
cu e participante ya tin experiencia 
den skirbimento, y tambe tin un tiki 
conocemento cu varios topico crucial 
con pa hinca un bon storia den otro. 
N’e prome les dje curso, pa pone tur 
hende riba e mes un pagina, lo duna 
un resumen cortico dje prome curso, 
esta esun pa principiante. Djey, e roll- 
ercoaster ta cuminsa coy velocidad. 


Topiconan entre otro cu lo bay wordo 
discuti in depth ta: dialogo dinamico cu 
ta pusha e storia padilanti, crea perso- 
nahenan interesante, plot y conflicto, 
descripcion y scenario, e arte di mustra 
y no conta, y muy importante, e tan 


famoso y alabes maldiciona prome 
frase y paragraf di un storia. 


Aunke e ta keda algo importante, 
den e curso aki no lo pone atencion 
na gramatica, ortografia, etcetera. 
Participantenan por skirbi con cu 
nan kier, den nan idioma preferi, sea 
ta Papiamento, Ingles, Hulandes, o 
Spaño, over di cualkier tema of genero 
di nan preferencia. 


E curso aki ta diaranson mainta di 
9or pa 11or, ariba e dianan; 31 di 
mei, 7, 14, 21 y 28 di juni y tambe 5, 
12 y 19 di juli 2023. Por registra via 
e-mail: curso@bna.aw of yama na 
biblioteca # 528 1504. Como bonus 
pa tur cu inscribi, autor Vi Frank a 
declara di, como muestra di agradeci- 
mento, regala cada participante un di 
su dos bukinan (firma) cu el a publica. 
E participante por scoge sea entre 
‘Damnatio ad Bestias’ (Thriller psico- 
logico na Papiamento), of ‘Outpost Alto 
Vista, and Other Cosmic Horrors from 
Aruba’ (Coleccion di 5 storia cortico na 
Ingles). 


D 
ia 12 di mei ta dia internacional di enfermeria, un dia pa 
reflexiona y bisa danki na nos enfermero/a nan. E dia aki 
ta basa riba e fecha di nacemento di e fundado di enfermer- 
ia moderno, esta Florence Nightingale. E aña aki e tema di 
World Health Organization (WHO) pa cu e dia special aki ta, 
“Our Nurses Our Future”. 


Minister di Turismo y Salud Publico sr. Dangui Oduber ta 
expresa su aprecio pa tur cu ta traha den enfermeria. Nan 
labor ta bisto entre otro den Hospital, Imsan, centronan di 
cuido di nos grandinan, den ambulance, oficina di dokternan 
di cas y specialistanan, Wit Gele Kruis y laboratorionan. 
Trabou di un enfermero/a no ta facil. Pa nos pashentnan e 
enfermeranan ta esnan cu ta percura pa nan come, bebe y 
tuma nan medicamentonan na tempo. Boso empeño y dedi- 
cacion ta di suma importancia pa determina e calidad di 


cuido cu nos pashentnan ta ricibi. 


Minister Oduber semper lo ta gradicido pa e cooperacion 
cu e la ricibi di tur esnan cu ta traha den cuido, e pandemia 
a bin cu un crisis inespera pero hunto nos a sali di esaki. E 
gobierno aki lo sigui zorg pa semper tin suficiente profe- 
sionalnan disponibel den e funcion importante aki. Minister 
Oduber su vision ta pa sigui mehora e calidad di cuido aki na 
Aruba aun mas. 
Minister Oduber ta manda palabranan di pabien na tur nos 
enfermero/a nan y yama nan danki pa dedica nan bida na 
yuda otronan y tambe danki pa comparti nan compasion, 
experticio y confiansa. Nos enfermero/a nan ta e weso di 
lomba den Salud Publico. 


Un gradicimento di curason pa tur boso excelente trabounan 
cu boso ta haci pa nos comunidad. Un trabou noble cu boso 
ta haci cu curason grandi. 
Como Minister di Salud Publico nos tin gran aprecio pa boso 
profesion. Masha danki! 


Bo kier hiba bo storia n’e siguiente nivel? 


Minister Dangui Oduber: 


Feliz dia internacional di enfermeria 

D 
iamars dia 9 di mei 2023 Minister di Clima y Energia, 
Drs. Rob Jetten hunto cu su delegacion a bishita e mon- 
di di palo di mangel di Boneiro na Lac Baai. El a wordo com- 
paña pa Mangrove Maniacs y Dutch Caribbean Nature Alli- 
ance (DCNA), kendenan a mustr’e e alrededornan y a spli- 
ca tocante e trabou importante di restauracion di e palo di 
mangelnan door di Mangrove Maniacs y restauracion di lima 
di lama door di STINAPA y e importancia di conservacion di 
naturalesa en general. E minister tambe a saca man yuda e 
boluntarionan di Mangrove Maniacs habri un canal. 


Ecosistema di palo di mangel ta masha importante pa biodi- 
versidad y ta fortalece e zonanan di costa contra condicion 
climatico extremo. Nan ta importante pa turismo y pesca, 
y ta berdadero campeon den almacenamento di carbon. 
Hunto cu lima di lama y e humedalnan, e palo di mangelnan 
por desempeña un papel importante den solucion di cambio 
climatico basa riba naturalesa, tanto den strategia di adap- 
tacion como di mitigacion. 


Pero e mondi di palo di mangel na Boneiro, esun mas grandi 
di Reino, tin e dificil. Erosion y sedimentacion ta provoca un 
mal calidad di awa, incluyendo un nivel halto di salo. Esaki a 
resulta den murimento continuo di palo di mangel. Basa riba 
conocemento di e piscadonan, imagen di satelite y inves- 
tigacion local, Mangrove Maniacs ta habri canal pa restaura 
circulacion di awa. Un trabou duro, door di esey e nomber 
“Maniacs”. Den e ultimo 10 añanan e boluntarionan ya a 
mantene mas di 3km di canal cu man. 


Minister di Clima y Energia, Drs. Rob Jetten, ta coanfitrion 
di e Conferencia Caribense di Clima y Energia na Aruba di 
dia 10 pa 12 di mei. Prome di biaha bay eynan, el a bishita 
Boneiro. Dia 9 di mei di 2023 Mangrove Maniacs y Dutch 
Caribbean Nature Alliance (DCNA) a compaña Minister y su 
delegacion den un recorido door di e mondinan di palo di 
mangel di Boneiro na Lac Baai. Durante e gira aki Minister y 
e dos organisacionnan a discuti importancia di e mondinan 
di palo di mangel, e presion cu e matanan ta experimenta y 
e necesidad pa restaura e palonan di mangel. No solamente 
pa Boneiro, sino tambe pa e otro islanan di Caribe Hulandes 
den cuanan bo ta haya mata di mangel. 


Na nivel mundial, nan ta realisando investigacion tocante con 
e palo di mangelnan, e limanan di lama y e humedales por 
desempeña un papel den e lucha contra e crisis climatico. 
Entre e organisacionnan di maneho di parke y otro organ- 
isacion di conservacion, e islanan di Caribe Hulandes ya ta 


posee hopi conocemento y experencia tocante e ecosiste- 
manan aki, con por restaura nan y con por uza nan den mitig- 
acion y adaptacion climatico. Sinembargo, DCNA a enfatisa 
cu desaroyo di e capacidadnan y financiamiento structural 
ta necesario y cu e cooperacion entre y cu e seis islanan di 
Caribe Hulandes ta central. 


Ademas di e combersacionnan fructifero entre e Minister y 
su delegacion, Mangrove Maniacs y DCNA, e Minister tambe 
a saca man, yuda e boluntarionan di Mangrove Maniacs 
habri un canal. 


Minister di Clima y Energia a bishita e mondi di palo di 
mangel di Boneiro hunto cu DCNA y Mangrove Maniacs 

Fortaleza pa Famia 


ASINA aki tur cos a cuminsa: 
Dios a crea hende segun Su mes imagen, segun e imagen di Dios E a crea hende, homber y muhe E a crea nan. Anto Dios 
a bendiciona nan, y Dios a bisa nan : Sea fructifero y multiplica, yena tera y haci esaki somete na bo (Genesis 1:27+28). 


E ser humano a wordo crea den excelencia door di Dios, homber y muhe Dios a crea, pa medio di nan relacion sexual e 
homber por haci e muhe un Mama, y e muhe por haci e homber un Tata. No ta existi ningun otro forma di multiplicacion 
si no tin un homber y un muhe presente, ta nan Dios a bendiciona y duna nan autoridad pa multiplica. 


E gran berdad aki no mester pone ningun hende sinti nan mes malo ni tampoco purba imita, pasobra Dios su creacion no 
por wordo imita, pasobra solamente Dios sa con e a forma un yiu den barica di suma Mama, y con tur weso y tur cos ta 
wordo forma, con e mucha por biba den awa, den barica di su mama, y participa den tur locual su mama ta haci segun e 
ta den barica di su mama. 


For di principio di mundo satanas a envidia e ser femenino, e kier a rebaha y destrui e muhe, pero como Dios sa kico Dios 
tin den e ser cu yama muhe, diabel no por a logra su proposito. 


Te hende muhe a duna luz na nos Creador, ta un muhe cu yama Maria ta Mama di Hesus, pasobra e a obedece Dios y a 
sosode cune manera e angel a anuncia. Maria a kere sin mira (Lucas 1:38). 


Mama casa, Mama soltero, Mama Divorcia, Mama preso, Mama adicto, Mama pober, Mama rico, Mama burache, Mama 
gangster, Mama criminal, tur ta mama pasobra tur a pari yiu manera Dios ta bisa. 


Awendia diabel a lanta algo rond mundo caminda homber kier ta muhe y muhe kier ta homber, cual ta un ritmo cu ta toca 
completamente contrali, na locual cu Dios a composita, un ritmo cu ta imita cu falsedad, cu nunca por yega na e produc- 
cion optimal cu Dios ta demanda. 


Mi yiu tende e siñansa di bo tata, y no bandona e siñansa di bo mama, pasobra nan lo, ta un bunita adorno, pa bo cabes, 
y coyar na bo garganta (Proverbionan 1:8+9). 


Scucha na bo tata cu a engendra bo y no desprecia bo mama ora e bira bieu. 
Laga bo tata y bo mama ta contento, y laga esun cu a haya bo regosiha (Proverbionan 23: 22+25). 


Un muhe por lubida su yiu cu e cria na pecho? Y no tene cuenta cu e yiu di su mondongo? Esakinan por lubida, ma Ami 
si lo no lubida bo (Isaias 49:15). 


Yiunan obedece boso mayornan den Señor, honra bo tata y bo mama (cu ta e prome mandamento cu un promesa) pa bay 
bo bon y pa bo tin bida largo riba tera (Efesionan 6:1-3). 


Cuanto biaha nos ta tende cu yiu a dal mama, tur esey ta plan di diabel pa kibra famia, y tambe separa e yiu for di amor 
di su mama, p’esey ta boluntad di Dios pa tur yiu reconcilia cu nan Mama y tur Mama reconcilia cu nan yiu. 


E regalo di mas bunita cu un mama por ricibi, no ta un bouquet di flor of un brunch of un show, pero e amor genuino di 
su yiunan ta gana tur mama su curason. 


Tur mama mester tin Cristo Hesus den nan curason, pa alcansa salbacion y bida eterna. 


Sinceramente Pastor Marcel Balootje 


Tur mama, mester wordo stima, pordona, balora y aprecia 

Señor ta mi wardador, mi tin falta di nada; 
Den cunuco di yerba verde, e ta poni mi sosega. 
E ta hiba mi na fuente di awa 
fresco pa mi bolbe haya forsa. 
Psalmo 23 


Cu honda pena pero conforme cu boluntad di 
Dios nos ta anuncia fayecimento di nos Mama, 
Wela,y bisawela stima: 


Sra. Maria 
de Mey Wolff 
Cariñosamente jama “Mayo” ,” Chomai” 
Vuida di Quintin Nemencio de mey (Memechi) 
*10-01-1938 †07-05-2023 


Na nomber di su: 
yuinan: 
Efraim (Efi) y Jasmin de Mey 
Rudolfo(Ito) de Mey 
Lourdes (Luchi) de Mey 
Hubert(Sony) de Mey 
Leonardo (Leo) de Mey 
Harold de Mey y compañera Mirna Ras 
†Kenneth (Kenny) de Mey 
Gino y Loren de Mey 


Nieta y Nietonan: Marisol y Johel, Philbert y 
Steffany, Faela y Pierre, Fayron y Jarro, Rachella 
y Rhoandy, Lou-Ann, Ivaline, Jerry, Julian, 
Kamryn, Quintin. 


Bisanieta y Bisanieto: 
Xenon, Jay-qion y Joheily, Mia, Leah y Khian, 
Xiolany y Joxienne 
Bryson y Zyon, Juelz 
Rumannan: 
†Juanita y †Marcolin Tromp 
†Claudio y Nata Wolff 
Boy y †Linda Wolff 
†Chepita y †Miguel Gamarra 
†Jossy y Nita Wolff 
Benny y Mina Wolff 
Tommy y Beatrix Wolff 
†Lidia y Frans Leest 
†David Wolff 


Su swa y cuñanan: 
Chonai de Mey y famia 
Shon le de Mey y famia 
Chommy de Mey y famia 
Sra.Vda Maria de mey famia 
Shon A de Mey y famia 
Milo de Mey y famia 
Feli de mey y famia 
Sra. Vda Deta de Mey y famia 
Tico y Altagracia de mey 


Subrina y subrino nan y Famia, primo y prima nan 
y famia, Comer y comper nan y famia, Iha nan y 
famia, Bisiñanan, famianan na Hulanda y Merca 


Amiga nan di cas: Shelly y Leo, Fael y Maria 
Wolff, Aura, Rosa, Ina, Tina Maduro, Maria Tromp 
Frias 


Famia: de Mey, Wolff, Giel, Tromp, Lopez, Leest, 
Gamarra, Gomez, Thiel, Richardson, Montero, 
Dirksz, Rosario, del Toro, Hiwat y de mas famia 
nan hopi pa mencionan. 


Acto di entiero ta tuma lugar diasabra 13 mei 
2023 for di 2 pm pa 4 pm na Royal Funeral Home 
y después pa santana católico na Noord. 


Disculpa cu si den nos tristesa nos por a lubida 
algún famia y conocirnan. 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Francisco Croes 
Mihor conoci como: “Frans” of “Pachi” 
*03-06-1925 - †09-05-2023 


Su casa: 
†Johanna “Dinchi” Croes 


Na nomber di su: 
Yiunan: 
Gilberio (Ecto) Croes 
Benito (Benny) Croes 
Armando (Mando) Croes 
Brenda Croes y Tico 
Magaly Croes 


Nieto(a)nan: 
Gerald Croes y casa, Dariënne Croes, 
Joely Croes, Ghislaine Croes, Benrick 
Croes, Benice Croes, †Myandra Croes, 
Muller Croes, Billy-Ann Rosel-Croes y 
Francis,Gianelly leo, John-Henry Leo y Mary- 
Vienne, Gevienny Leo y Joey Atencio 


Mescos cu Nieta: Melissa Wever-Dirksz 


Bisanieto y bisanietanan 


Rumannan: 
†Maximo Croes 
†Maria Candelaria Maduro-Croes 
†Jan Pieter Croes 
†Porfilio Croes 
†Theodor Croes 
†Jacobus Croes 
†Federico Croes 
†Mario Croes 
†Dolores Quijada Kelly 


Cuña: Romana (Mani) v/d Linden-Croes 


Sobrino y sobrinanan, primo y primanan, 
ihanan, amistades, bisiña y conocirnan, 
team di Domino di CEDE y Gianni’s Domino 
Team 


Su ayudante: Miriam 


Demas famia: 
Croes, Kelly, Leo, Rosel, Atencio, Henriquez, 
Perez, Montero, Maduro, Quijada, Dirksz, v/d 
Linden, Tromp, Flemming, Ruiz, de Cuba, 
Koolman, Santana 


Ta invita pa e acto di entiero cu lo tuma 
lugar diasabra 13 di mei 2023 na misa 
Inmaculada Concepcion di 2:00 pa 4:00 
pm, despues saliendo pa Santana catolico 
na Sta. Cruz 


Nos diculpa si nos por a lubida un famia of 
conocir. 


Despues di entiero nos no ta ricibi bishita di 
condoencia na cas. 


Gradicimento y Invitacion 


Pa medio di esaki famia kier gradici tur hende cu 
di un of otro forma a mustra atencion y a duna 
nos sosten na ora di fayecimento y entiero di nos 
defunto stima: 


Lidia Sira 
Maximina Martinus 


Gradicimento ta bay na tur famia, amigo y 
conocir cu a compaña nos den e momentonan 
dificil. 
Masha danki na tur cu a manda telegram, 
mensahe, kaarchi y flor. 
Un gradicimento special ta bay pa dokter Thuis 
y henter e personal di cas di cuido Cas di Machi 
specialmente na Cristina, Leidy y Gabriela. 
Tambe nos ta gradici Aurora Funeral Home pa 
nan atencion y bon servicio. 


Danki na un y tur for di profundo di nos curason. 
Boso convivencia tabata un gran consuelo pa 
nos. 


Alabes nos ta invita pa 3 santo sacrificio di misa 
cu lo tuma lugar pa 7 or di anochi na Misa Birgen 
di Fatima na Dakota: 
Diasabra, 13 di mei 2023 
Dialuna, 15 di mei 2023 
Diabierna, 19 di mei 2023 


Boso presencia lo ta altamente aprecia 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entierodi nos defunto stima: 



Maria C. Paula 


Un danki na un y tur cu a manda whatsapp, 
email y a hasi yamada nan telefonico. 
Tambe na Aurora Funeral Home pa cu su bon 
servicio y atencion. Na Eltienne Yarzagaray pa 
su bunita canticanan. Boso muestra di atenshon 
tabata un gran consuelo pa nos. 


Na mes momento nos ta invita famia, bisiña-, 
amigo- y conocirnan pa compaña nos na 3 
Santo Sacrificio di Misa na Misa San Francisco di 
Asis Pro-Catedral na Playa dia: 
Diasabra 13 di mei 2023 pa 5or di atardi 
Diadumingo 14 di mei 2023 pa 11or di mainta 
Dialuna 15 di mei 2023 pa 8:45 di mainta 


Boso presencia ta altamente aprecia. 


Diasabra, 13 Mei 2023 
AWEMainta 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. - Salmo: 23 


Cu dolor na nos curason, 
nos ta participa fayecimento di: 
Jasselyne W. R. 
Inoñan Garcia 
Cariñosamente yama “Jessy, Enanita” 
*16-09-1998 - †05-05-2023 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 


Cu tristeza profundo nos kier a anuncia 
fayecimento di: 
Yvette P. Curiel-Grant 
*01-02-1964 †09-05-2023 
Acto di despedida lo wordo anuncia despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi”. - 
Salmo 33 


Cu inmenso dolor na nos curason, nos ta participa 
fayecimento di: 
Dominico L. Gomes 
*09-12-1960 - †09-05-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece cristianamente na edad di 91 aña, 
nos mama, wela y bisawela stima 


Sra. Lucila Dirksz-Arends 
Mihor conoci como: “Chila”, “Dudu” of “Ma” 
*31-10-1931 - †09-05-2023 


Su casa: †Pedro Antonio Dirksz 


Na nomber di su: 
Yiunan: 
Fridolino y Elisabeth Dirksz-Parra 
Roberto y Shirly Dirksz-Peterson 
Ludwina Dirksz y famia 


Nieto(a)nan: 
Bryan y Sharissa Dirksz-de Cuba y famia, 
Garrick Croes y Surella Croeze y famia, 
Gisleen Dirksz, 
Madeline Dirksz y yiunan, 
Jennilee Croes y yiunan 


Bisanieto(a)nan: 
Shaqul Dirksz, 
Bryansly Dirksz, 
Sherdion Dirksz, 
Ebrion Dirksz, 
Glenrick Kock, 
Shayne Wernet, 
Szaïr Wernet, 
Gazrick Croes, 
Evilienne Ras, 
Ariana Ras, 
Sungevi Croes, 
Sundari Croeze 


Ex-suegra(o): 
Deta Danje 
Lucindo Croes 


Suegra: 
†Jonka Dirksz-Koolman 


Rumannan: 
†Fermina Arends 
†Abelina Ras y famia 
†Federico Arends y famia 
†AlbertoArends 
†Encarnacion Arends y famia 
Rosalia Danje y famia 


Swa y cuñanan, sobrino y sobrinanan, ihanan, 
comer y compernan, tur su bisiñanan, staff, 
personal y compañeronan di S.T.P. (Stichting 
Thuiszorg Paradera), Ex-miembronan di Legion di 
Maria Sta Cruz. 


Demas famia: Arends, Dirksz, Danje, Peterson, 
Croes, Ras, Werleman, Franken, Parra, Koolman, 
de Cuba, Croeze. 


Oportunidad pa condolencia: Aurora Funeral 
Home, diamars 16 di mei, 2023 di 7:00 pa 9:00 pm 


Ta invita pa e acto di entiero cu lo tuma lugar 
diaranson 17 di mei 2023. E restonan mortal di 
“Chila” lo ta reposa di 2:00 pa 4:00 pm den misa 
Inmaculada Concepcion y despues pa Santana 
catolico Sta. Maria na Sta. Cruz. 


Nos disculpa si den nos trsiteza nos por a lubida 
un of otro famia. 


Despues di entiero nos no por ricibi bishita di 
condolencia na cas. 


The LORD is my shepherd, I shall not be in want. 
He restores my soul. He guides me in paths of 
righteousness for his name’s sake. 


With deep sorrow in our hearts, we announce the 
passing of our beloved: 
Edwin Robert Wilson 
Better known as: “Brego” 
*21-12-1956 †10-05-2023 


Date and place of the funeral 
will be announced later. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 
Ludwina Maria van 
der Biezen-Kelly 
*13-02-1954 - †11-05-2023 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu profundo tristeza nos ta anuncia 
fayecimento di: 


Eusebio Cipriano Wernet 
*02-11-1942 †08-05-2023 


Na nomber di su: 
Yiunan: 
Richard Wernet y Mascha Özbay 
Marcel Wernet y Priscilla Abas 


Manera yiunan: 
Andreina Tromp 
Jossane Tromp 


Nieto(a)nan: 
Senem Wernet 
Alex Wernet 
Amy Wernet 


Manera nieto(a)nan: 
Joshue Geerman 
Seandrick y Ashlynne Morillo 
Rumannan: 
Francisca Wernet 
Pablo y Maria Wernet-Cruz 
†Crispina Tromp-Wernet 


Sobrino(a)nan: 
Sita Tromp y famia 
Swinda Ruiz-Tromp y famia 
Jazmin Tromp y famia 
Ineyda Tromp y famia 
Juan Carlos y famia 
Angelo Wernet y famia 


Tanta: Alida y famia 


Amigo(a): 
Julio Maduro 
Poy Petrochi 


Despensa nos si den nos tristesa nos por a lubida 
un of otro persona. 


Ta invita tur amigo y conocirnan pa asisti na 
e acto di entiero cu lo tuma lugar Diamars 
16 di Mei 2023 di 2or pm pa 4or pm na Misa 
Immaculada Concepcion y despues pa 
santana catolico Santa Cruz. 


